Diari Oficial de la Generalitat Valenciana


Sumari del DOGV 4362, del 22-10-2002 (2002/11613)

RESOLUCIÓ de 16 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril del 2002 (DOGV núm. 4249, de 15 de maig del 2002) destinades a la implantació de sistemes de gestió mediambiental d'acord amb el Reglament Comunitari EMAS, per a l'exercici 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11152


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 16 de setembre del 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril del 2002 (DOGV núm. 4249, de 15 de maig del 2002) destinades a la implantació de sistemes de gestió mediambiental d'acord amb el Reglament Comunitari EMAS, per a l'exercici 2002. [2002/11964]
  
L'Orde de 15 d'abril del 2002, de la Conselleria de Medi Ambient, convoca per a l'exercici 2002, la concessió d'ajudes en matèria de qualitat ambiental, i en l'annex I estableix les bases que han de regir les subvencions destinades a la implantació de sistemes de gestió mediambiental d'acord amb el Reglament (CE) 761/2001, del Parlament Europeu i del Consell, de 19 de març, pel qual es permet que les organitzacions s'adherisquen amb caràcter voluntari a un sistema comunitari de gestió i auditoria ambientals (EMAS).
  
D'acord amb la base 1 de l'annex I de l'orde de convocatòria, podran ser beneficiaris d'estes subvencions les xicotetes i mitjanes empreses que desenvolupen, en un o diversos centres, una activitat industrial o de servicis, i es consideren xicotetes i mitjanes empreses les unitats econòmiques que reunisquen els requisits establits per la Recomanació de la Comissió Europea 96/280/CE de 3 d'abril de 1996 (DOCE núm. L 107/4, de 30 d'abril de 1996).
  
D'acord amb la base 2 de l'annex I, únicament seran objecte de subvenció les actuacions indicades en la base 4 realitzades en les xicotetes o mitjanes empreses (PIME) que tinguen centres de treball situats a la Comunitat Valenciana i en els quals s'implante un sistema de gestió mediambiental d'acord amb el Reglament Comunitari, EMAS, i en queden excloses les actuacions destinades a la implantació d'un sistema de gestió mediambiental d'acord amb la norma ISO 14273, com també el certificat mediambiental per l'esmentada norma, segons la base 5.
  
La base 4 de l'annex I estableix les actuacions per a les quals es podran concedir ajudes, les quals hauran d'estar realitzades des de l'1 de gener del 2002, i finalitzades el 31 d'octubre del 2002, i les bases 6, 7 i 8 preveuen, respectivament, la quantia màxima de les subvencions, les despeses subvencionables i els costs no subvencionables. La valoració de les sol·licituds presentades s'ha realitzat de la forma següent:
  
- Per a l'actuació I: anàlisi mediambiental, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Anàlisi mediambiental 50%
  
- Per a l'actuació II: implantació del sistema de gestió mediambiental, els percentatges de subvenció inicialment previstos (40% i 35% per a despeses de formació) s'han incrementat fins un 50%, a excepció de les despeses de formació, els quals se subvencionaran fins a un màxim del 45%.
  
Actuació subvencionable Percentatge
  
Programa mediambiental 50%
  
Sistema de gestió mediambiental 50%
  
Despeses de formació 45%
  
- Per a l'actuació III: validació mediambiental, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Validació mediambiental 50%
  
- Per a l'actuació IV: adequació al Reglament Comunitari EMAS, s'ha incrementat el percentatge de subvenció inicialment previst (40%), per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Adequació al Reglament Comunitari EMAS 50%
  
Amb l'aplicació d'estos increments, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2002 en esta línia de subvencions, d'acord amb el que estableix la base 6.
  
A proposta de la comissió avaluadora, a l'efecte de complir el que disposa la base 10.3 i per raó de les competències que m'atribuix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes als beneficiaris que s'allisten a continuació, la petició de les quals s'adapta a les bases establides en l'annex I de l'Orde de 15 d'abril del 2002, per a les actuacions i amb l'import que a continuació s'indica:
  
Segon
  
En cas que els beneficiaris hagen percebut o tinguen reconegudes d'altres administracions públiques o d'altres ens públics alguna altra subvenció pel mateix concepte, l'import total d'estes ajudes i les que, si s'escau, els correspondrien d'acord amb esta orde, no podran superar els límits màxims més elevats autoritzats per la Comissió Europea en el règim d'ajudes regionals per a la protecció del medi ambient, 50%, tractant-se de PIME, excepte en formació específica el límit màxim de la qual és de 45%. De conformitat amb el que disposa la base 6 de l'annex I de l'Orde de 15 d'abril del 2002, esta circumstància podrà donar lloc a la modificació de la resolució de concessió.
  
La concessió de subvenció no eximeix les persones beneficiàries del compliment de la legislació vigent en matèria mediambiental ni genera dret ni expectativa de dret quant a l'obtenció, si és procedent, de les autoritzacions administratives pertinents o quant al reconeixement de drets relatius a procediments distints al de la present convocatòria de subvenció.
  
Tercer
  
Per al cobrament de la subvenció, els beneficiaris hauran de presentar com a data límit el 8 de novembre del 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 11 de l'annex I de l'orde de convocatòria.
  
Contra esta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Medi Ambient, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 16 de setembre de 2002.- El conseller de Medi Ambient: Fernando Modrego Caballero